hu hu de hu hu hu hu hu hu hu hu hu hu hu hu en hu en hu en hu en hu en hu en hu en hu en hu en hu en hu en hu hu en hu en hu en hu en hu en hu en hu hu hu hu hu hu hu hu hu hu hu hu hu hu hu
Mit gondol Miskolcról? – Ezek ugyanazok
Őszintén szólva, nem tudom mi lenne jobb „Nagy-Miskolc” jelenlegi vezetőinek: ha hagymába temetnék az arcukat és úgy sírnának, vagy ha hagynák magukon tovább gyakorolni azt a verbális félköríves fejberúgást, amelynek manapság elszenvedői, saját városuk lakóitól. A miskolciak ugyanis elementáris dühvel nyilvánítanak véleményt az internetes oldalakon, miközben Veres Pál kommunikációs csapatának tettetett ál naiv kérdésére válaszolnak: Ön, mit gondol Miskolcról?
Kezd egy balkáni városhoz hasonlítani.
A szétlőtt Ukrajnában szebb hasonló nagyságú városok voltak.
„A tömegközlekedés katasztrofális, például hétvégén 2 órán belül, egyetlen egy járat sincs Görömbölyről…. ez tudom, senkit nem érdekel a városvezetők közül, mikor életükben nem közlekedtek így és ez csak egy a szégyenfoltból…”
„Ne Dubajba járjanak a nép pénzén, hanem oldják meg, hogy a Nagy-Magashegyről, a Marx térre, meg vissza, ne órákig kelljen utazni!”
„Nagyon ritkán járnak a buszok, főleg délelőtt, amikor hivatalos ügyeket kellene intézni, vagy orvoshoz menni. Tiszai-Diósgyőr - Majláth útvonalán katasztrófa. Például, a Búza téri piacról lehetetlen hazajutni Diósgyőr irányában.”
„A városvezetők haverjaira jut pénz, az utak meg a járdák javítására nem!”
Mindezekkel párhuzamosan hallom, hogy a legutóbbi közgyűlésen, a 2005-ben felvett, 12 500000 svájci frankos, Várost építünk – Miskolc I. és az ezt követően, 2006-ban felmarkolt és viharos gyorsasággal elvert, 10 000000 SVÁJCI frankos Várost építünk II. hitelek visszafizetésének utolsó határideje, 2022. július elsején lejár.
A felelős és távlatos gondolkodású városvezetőink most újabb sok milliárd forintos hitelre és kormánygaranciára várnak.
Július 1-ig, még van három hetük.
Ide jutott Veres Pál, Simon Gábor, Varga László, Mokrai Mihály, Borkúti László, Bartha György, a sok említésre sem méltó, identitászavaros Jobbikos, bávatag állatkerti szóvivő, rossz hírű  pizzasütő, meg a testvérét ebédközben titkosan lehallgató, csinoska megyei irodavezető Nagy-Miskolcot építeni akaró kísérlete?
Mi következhet ezek után?
Újabb járatritkítások az MVK Zrt-nél?
Még egy kis villamos és buszjegy áremelés?
Újabb elbocsátások a miskolci óvodákban?
Mindeközben, fizetésemelések Veres polgármester kitűnő tanácsnokainak, dr. Mokraival és Borkútival az élen?
Vagy még egy kis lakbéremelés a MIK Zrt lakásainál és a fűnyírások ritkítása?
Esetleg a végső megoldás: újabb városi rendészek elbocsátása.
A recept ezeknél mindig ugyanaz.
#balázsibeszélA polgármester skíróztatná a népetMiskolc 2022-09-09 19:38:00- 4816
#balázsibeszélHol a pofátlanság határa? Borkuti László dupla tanácsnoki pénze már az? III. részMiskolc 2022-09-06 07:05:00- 5948
#balázsibeszélDr. Mokrai Mihály polgármesterségre tör, ha már alpolgármester nem lehetettMiskolc 2022-09-01 07:06:00- 7523
#balázsibeszélAz Avasi kilátó gyalázataMiskolc 2022-08-15 08:06:00- 9133
#balázsibeszélVeres Pál a porcelánboltban - de mi fickándozik a halk szavú rádiós gatyájában?Miskolc 2022-08-11 08:22:00- 10330
A Borsod beszél, köszönti az olvasót! Mezőkövesdtől Sárospatakig, Ózdtól, Tiszaújvárosig szólóan, legjobb tudásunk szerint fogunk érvelni lapunkban: azért, hogy Borsod-Abaúj-Zemplén megye polgárai és a miskolciak még egyszer ne kerülhessenek olyan helyzetbe, mint amilyenbe 2010-re.
Rekordgyorsasággal gyűjtötte össze a Fidesz az ajánlóíveket Miskolcon
Ilyen még nem volt - csődbe vihetik Miskolcot!